b'\n_START_ARTICLE_\nEuroopan tiedeneuvosto\n_START_PARAGRAPH_\nEuroopan tiedeneuvosto eli Euroopan tutkimusneuvosto (engl. European Research Council, ERC) on Euroopan unionin hallinnoima tieteen rahoitusorganisaatio. ERC on osa EU:n tutkimuksen 7. puiteohjelmaa (2007\xe2\x80\x932013). Se on unionin t\xc3\xa4rkein eurooppalaisen tutkimus- ja kehitystoiminnan rahoitus- ja ohjausv\xc3\xa4line._NEWLINE_ERC:n tieteellisen neuvoston 22 perustajaj\xc3\xa4sent\xc3\xa4 (Suomesta Leena Peltonen-Palotie) julkistettiin 18. hein\xc3\xa4kuuta 2005. Tieteellinen neuvosto on itsen\xc3\xa4inen, tutkijoista koostuva elin, joka vastaa ERC:n strategiasta ja laadunvalvonnasta. Euroopan tiedeneuvosto aloitti toimintansa 27. helmikuuta 2007, ja sille annettiin vuoteen 2013 asti k\xc3\xa4ytett\xc3\xa4v\xc3\xa4ksi 7,5 miljardin euron budjetti, joka k\xc3\xa4ytet\xc3\xa4\xc3\xa4n kokonaisuudessaan perustutkimukseen._NEWLINE_Tiedeneuvosto pyrkii vahvistamaan eurooppalaista tutkimusta rahoittamalla parhaita tutkijoita ja tutkimusprojekteja pitk\xc3\xa4aikaisilla ja huomattavilla rahoituksilla._NEWLINE_Euroopan tiedeneuvoston puheenjohtajana on maaliskuusta 2010 toiminut it\xc3\xa4valtalainen Helga Nowotky.'